શબાનાએ કહ્યું હતુ કે, રાતે સિવિલ હોસ્પિટલ ગયા ત્યારે ત્રણેક લોકો સાથે વિનોદને તકરાર થઈ હતી. વિનોદ શબાનાને ઘરે મુકી પાછો સિવિલ ગયો હતો. પોલીસે સિવિલ હોસ્પિટલનાં CCTV ફુટેજ તપાસ્યાં. ફુટેજમાં રાત્રીના બે વાગ્યે શબાના કેમ્પસના એક કેમેરામાં આવતા-જતા દેખાઈ પણ વિનોદ નજરે ન ચડ્યો. પોલીસને આ વાત વિચિત્ર લાગી. પોલીસે વિનોદના મોબાઈલનું લોકેશન તપાસ્યું. લોકેશન પણ સબનાની રજૂઆત પ્રમાણે રાતે દોઢ વાગ્યે ઘરેથી સિવિલ હોસ્પિટલ અને ત્યાંથી બે વાગ્યે ફરી ઘરનું આવ્યું. એટલે કે શબાનાની રજૂઆત સાચી હતી. પણ તે પછી પોલીસને જે જાણવા મળ્યું તેમાં પોલીસ મૂંઝવણમાં મુકાઈ ગઈ. રાતે શબાના અને વિનોદના બન્નેના લોકેશન સિવિલ હોસ્પિટલથી ઘરે આવ્યાંના મળ્યાં પછી બે વાગ્યા પછી વિનોદનો ફોન બંધ થઈ ગયો હતો…! તો પછી ઘરેથી નીકળેતા જ કોઈ વિનોદનું અપહરણ કરી લીધુ હતું? બીજી તરફ સિવિલના ફુટેજમાં એકલી શબાના જ દેખાઈ હતી? આ બન્ને મુદ્દાએ હત્યા કેસમાં અનેક રહસ્યો સર્જ્યા.